ตลาดหุ้นสหรัฐฯปิดในแดนบวก
ดัชนีหุ้นดาวโจนส์ ปิดที่ ปิดที่ 12,880.85 จุด เพิ่มขึ้น 35.72 จุด ด้านแนสแดค ปิดที่ 2,904.17 จุด เพิ่มขึ้น 2.18 จุด
8 ก.พ. 2555

ดัชนีหุ้นดาวโจนส์ ปิดที่ ปิดที่ 12,880.85 จุด เพิ่มขึ้น 35.72 จุด ด้านแนสแดค ปิดที่ 2,904.17 จุด เพิ่มขึ้น 2.18 จุด ตลาดหุ้นสหรัฐฯวานนี้ปิดในแดนบวกเล็กน้อยท่ามกลางการซ์้อขายที่เงียบเหงา หลังมีข่าวว่ากรีซใกล้บรรลุข้อตกลงกับเจ้าหนี้เอกชนในการเจรจาขอลดหนี้เพื่อหลีกเลี่ยงภาวะผิดนัดชำระหนี้แล้ว
ดัชนีหุ้นดาวโจนส์ เพิ่มขึ้น 35.72 จุด (0.28 เปอร์เซ็นต์) ปิดที่ 12,880.85 แนสแดค เพิ่มขึ้น 2.18 จุด (0.08 เปอร์เซ็นต์) ปิดที่ 2,904.17 เอสแอนด์พี เพิ่มขึ้น 2.85 จุด (0.21 เปอร์เซ็นต์) ปิดที่ 1,347.18
ขณะที่ราคาน้ำมันแตะระดับสูงสุดในรอบ 6 เดือนวานนี้  หลังประธานเฟดแสดงความเชื่อมั่นต่อเศรษฐกิจสหภาพยุโรปและความกังวลต่อเหตุไม่สงบในไนจีเรีย หนึ่งในชาติผู้ส่งออกเชื้อเพลิง
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม เพิ่มขึ้น 1.50 ดอลลาร์ ปิดที่ 98.41 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 30 เซนต์ ปิดที่ 116.23 ดอลลาร์ต่อบาร์เรล หลังจากช่วงหนึ่งของการซื้อขายพุ่งขึ้นไปถึง 117 ดอลลาร์ แตะระดับสูงสุดในรอบ 6 เดือน